OpenLLM-France/wikimedia huggingface dataset:
# Punta del Diablo

Punta del Diablo és un balneari de l'Uruguai, situat al departament de Rocha. Es troba a 298 quilòmetres a l'est de la capital del país, la ciutat de Montevideo. Té una població aproximada de 650 habitants, però en els mesos d'estiu (desembre - març), supera els 2.000 habitants.

## Informació

El poble és famós per les seves platges de sorra blanca sobre l'oceà Atlàntic. El corrent d'aigua, així com la seva temperatura baixa, representen un risc per a alguns banyistes que tots els anys moren ofegats a causa de la forta pressió i de la intensitat de les ones. De fet, Punta del Diablo rep el seu nom de la força de la seva aigua, la perillositat de les seves ones, i la relativa tranquil·litat de la seva costa i els seus voltants. És, potser, al costat d'altres balnearis de Rocha, un dels més actius del departament i del país.
Punta del Diablo ha anat creixent amb el pas dels anys. La característica de les seves aigües, faciliten la pràctica d'esports aquàtics com el surf o el wind surf. Existeix també una zona habilitada per a la pesca. No obstant això, la platja té algunes zones rocoses, tenyides d'un to vermell, de les quals s'alça un far en l'àrea portuària.
D'altra banda, l'arribada de turistes estrangers s'incrementa any a any. En la seva majoria provenen de l'Argentina i el Brasil, però també n'hi ha des de Xile, Mèxic, Estats Units i Europa. El creixement del turisme ha propiciat la construcció d'hotels, estades, centres comercials i ofertes de recreació tals com piscines i parcs aquàtics.

## Població

D'acord amb les dades del cens del 2004, Punta del Diablo tenia una població aproximada de 650 habitants:
| Any | Població |
| 1963 | - |
| 1975 | - |
| 1985 | 199 |
| 1996 | 318 |
| 2004 | N.D. |
Font: Institut Nacional d'Estadística de l'Uruguai
* Tortuga verda a Punta del Diablo.

## Referències

* ↑ Dades estadístiques de l'Institut Nacional d'Estadística de l'Uruguai - 1963–1996 Arxivat 2011-07-21 a Wayback Machine. (DOC)

## Enllaços externs

* Allotjaments a Punta del Diable
* Portal del Diablo (castellà)
* Mapa de Punta del Diablo (PDF; 103 kB)
* Punta del Diablo Blog
# Màscares (pel·lícula de 1987)

Màscares (títol original en francès Masques) és una pel·lícula francesa dirigida per Claude Chabrol, estrenada el 1987 i doblada al català.

## Argument

Roland Wolf, jove periodista, es fa convidar per Christian Legagneur (Philippe Noiret), amb el pretext d'escriure la biografia d'aquest presentador-vedette de televisió. En realitat, intenta trobar el rastre de la seva germana Madeleine, misteriosament desapareguda. Aquesta era l'amiga de Catherine, la fillola de Legagneur, que es va deteriorant, víctima d'un de mal estrany. Roland es converteix en l'amant de Catherine, i desemmascara Legagneur que intenta matar-la per apoderar-se de la seva fortuna. Envoltat per la policia, Legagneur, en el moment d'una emissió en directe, reconeix la seva culpabilitat així com el seu menyspreu per al seu públic.

## Repartiment

* Philippe Noiret: Christian Legagneur
* Robin Renucci: Roland Wolf
* Anne Brochet: Catherine Lecœur, fillola de Legagneur
* Monique Chaumette: Colette, secretària de Legagneur
* Pierre-François Duméniaud: Max, xofer i cuiner de Legagneur
* Bernadette Lafont: Patricia Marquet, massatgista de Legagneur
* Roger Dumas: Emmanuel Marquet anomenat Manu, marit de Patricia
* Pierre Nougaro: Gustave
* Renée Dennsy: Émilie
* Yvonne Decade: Antoinette
* Blanche Ariel: Rosette
* René Marjac: Maurice
* Paul Vally: Henry
* Denise Pezzani: Sra. Lemonier
* Pierre Hisch: M. Loury
* Michel Dupuy: L'ajudant
* Henri Attal: El vigilant
* Dominique Zardi: Totor
* François Lafont: L'home de la brusa

## Referències

* ↑ Títol en català de la pel·lícula a Ésadir
* ↑ «Masques» (en francès). Allociné.
Viccionari
# O Porriño

O Porriño és un municipi de la Província de Pontevedra a Galícia. Pertany a la Comarca de Vigo. Limita al nord amb Mos, al nord-oest amb Vigo, a l'oest amb Gondomar, al sud amb Tui, al sud-est amb Salceda de Caselas i a l'est amb Ponteareas.

## Parròquies

* Atios (Santa Eulalia)
* Cans (Santo Estevo)
* Chenlo (San Xoán)
* Mosende (San Xurxo)
* Pontellas (Santiago)
* O Porriño (Santa María)
* San Salvador de Budiño (San Salvador)
* Torneiros (San Salvador).

## Transport

* Estació d'O Porriño

## Vegeu també

* Porriño Industrial FC
# Muntanya dels Àngels

La Muntanya dels Àngels és una serra situada al massís de les Gavarres entre els municipis de Juià, Quart i Sant Martí Vell a la comarca del Gironès, amb una elevació màxima de 483 metres, al conegut com "Puig Alt". Aquest cim està inclòs al llistat dels 100 cims de la FEEC. Al punt més alt hi ha el Santuari de la Mare de Déu dels Àngels.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Tessellis

Tessellis S.p.A. (abans Tiscali S.p.A.) és una empresa italiana de telecomunicacions fundada l'any 1999 amb l'objectiu d'oferir serveis de telefonia fixa a Itàlia.
L'any 2009 va decidir oferir també serveis de telefonia mòbil i va fundar Tiscali Mobile, un operador virtual de telefonia mòbil que es basa en la infraestructura de xarxa mòbil de TIM.

## Grup Tiscali

Tiscali S.p.A. té dues societats a Itàlia, Tiscali Italia S.p.A. i Aria S.p.A. (i les seves filials), una al Regne Unit, és a dir, Tiscali UK Holdings Ltd., i una als Països Baixos, World Online International N.V. Aquesta última també participa indirectament d'una societat luxemburguesa, Tiscali Financial Services S.A. Luxemburg, que al seu torn és propietària de Tiscali Deutschland GmbH i d'altres sucursals alemanyes.

## Referències

* ↑ «Tiscali Group announces new holding company name, Tessellis» (PDF). [Consulta: 27 novembre 2022].
* ↑ «Profile - Tiscali Investors». [Consulta: 27 novembre 2022].
* ↑ «TiscaliGroupCHART762017.pdf» (PDF). Arxivat de l'original el 2017-07-08. [Consulta: 8 juliol 2017].

## Enllaços externs

* Tessellis - Lloc web oficial
# Rudolf Krečmer

Rudolf Krečmer (Praga, 31 de desembre de 1950) és un director d'orquestra txec.
Nascut en una família de músics, el seu padrastre era el director Václav Neumann. Va estudiar al Conservatori de Praga. Es va graduar a l'Acadèmia de les Arts Escèniques de Praga. Va rebre classes magistrals en direcció a l'Acadèmia de Viena el 1974 amb Hans Swarovsky. El 1981 va completar els estudis a l'Òpera Estatal de Baviera a Múnic.

## Referències

* ↑ «Biorgafia» (en txec). Národní Divalo. [Consulta: 30 desembre 2016].
# Raimon Vives i Gironès

Raimon Vives Gironès (Barcelona, 1896 – Mèxic, 1945) fou un jugador de billar i directiu.
Fou un dels introductors del billar com esport a Catalunya i per extensió a tot l'estat espanyol. Com a jugador va ser campió d'Espanya en categoria lliure en tres ocasions (1927, 1928, 1929) i una en quadre 47/2 (1930), entre altres modalitats. D'altra banda, impulsà la creació del Club de Billar Barcelona (1927) i fou el primer president de l' Associació Catalana d'Aficionats al Billar precedent de la Federació Catalana de Billar (1928-29) i també va ser el primer president de la Federació Espanyola quan aquesta va néixer el 1928. Presidí la Federació Catalana d'Escacs entre els mesos de maig i novembre de 1929, esport que coneixia molt bé perquè el Club Billar Barcelona compartia seu amb el Club d'Escacs Barcelona. Durant el seu mandat en la FC d'Escacs, es va disputar entre el 26 de setembre i l'11 d'octubre de 1929, el Torneig Internacional de l'Exposició de Barcelona a Montjuïc, al qual van participar jugadors de primer nivell mundial i que va guanyar l'excampió del món cubà José Raúl Capablanca. El 1930 va ser sancionat a perpetuïtat per la Federació Espanyola de Billar acusat de professionalisme. També va fundar la Unión Nacional de Jugadores de Billar, que va tenir una vida efímera, i en començar la Guerra Civil es va exiliar a l'Argentina.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg.141. ISBN 84-607-1908-1.
# Na Cabot

Na Cabot (o Illot des Cabots) és un illot del litoral de Mallorca que pertany al terme de ses Salines. Està situat a uns 90 metres de la costa, davant de la punta de sa Pedreta, a la Colònia de Sant Jordi. Té una forma lleugerament arronyonada, amb uns 100 metres de llarg per 80 d'ample i uns 4200 m² de superfície. És un illot de roques punxegudes baixes, i durant els temporals la mar el cobreix. La seva alçada sobre el nivell del mar és molt reduïda, i està gairebé totalment desproveït de vegetació atès que tota la superfície és escarpada i a mercè dels temporals de ponent.
Com que es troba a poca distància de sa Puntassa, el trànsit d'embarcacions per la zona hi és freqüent, sobretot a l'estiu, i, si no es coneix bé la zona, cal extremar les precaucions, atesa la poca alçada de l'illot i l'escàs calat entre aquest i la costa. Els vaixells amb calat superior a dos metres han d'evitar el pas entre l'illot i la costa, i els de calat inferior, han de vigilar molt bé per on passen, ja que hi ha zones del pas que tenen encara menys calat. És aconsellable per a tots els vaixells no passar entre l'illot i la costa si no és molt necessari. En casos de navegació nocturna cal allunyar-se de la costa, ja que l'illot no es troba senyalitzat.

## Referències

* ↑ Mascaró Pasarius, Josep. Mapa General de Mallorca. Palma: V. Colom R., 1958. ISBN 84-85562-11-9.
* ↑ Cosme Aguiló Adrover (Coord.). «Nomenclator Toponímic de les Illes Balears: Ses Salines». IEC.
* ↑ Jordi Carol; Carmen Muñoz. El litoral de Mallorca (en castellà). 1a.. Barcelona: GeoPlaneta, 2001, p. 50. ISBN 84-08-03939-3.
* ↑ «Visor cartografia IDEIB». SITIBSA. [Consulta: 28 setembre 2018].
# O Pereiro de Aguiar

O Pereiro de Aguiar és un municipi de la Província d'Ourense a Galícia. Pertany a la Comarca d'Ourense.Ha guanyat popularitat en els últims temps degut al fet que allí se situa la fàbrica tèxtil de la dissenyadora veneçolana Carolina Herrera, a més de la dissenyadora gallega Purificación García, i que s'hi pot adquirir la roba o complements a preus menors al de venda al públic.
Evolució demogràfica :
| 1900 | 1930 | 1950 | 1981 | 2004 |
| 6.731 | 6.681 | 6.975 | 6.121 | 5.391 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Calvelle (San Miguel)
* Chaodarcas (Santa Ana)
* Covas (San Cibrao)
* A Lamela (Santa María)
* Melias (Santa María)
* Prexigueiró (San Salvador)
* Sabadelle (San Martiño)
* San Martiño de Moreiras (San Martiño)
* San Xoán de Moreiras (San Xoán)
* Santa Marta de Moreiras (Santa Marta)
* Tibiás (San Bernaldo)
* Triós (San Pedro)
* Vilariño (Santa Cristina)

## Pereirencs famosos

* Fra Benito Jerónimo Feijoo y Montenegro, escriptor (1676-1764)
* Miguel Anxo Araúxo Iglesias, bisbe i escriptor (1920-2007)
# Mosul (Matthew Michael Carnahan)

* No s'ha de confondre amb Mosul (Dan Gabriel).
Mosul és una pel·lícula thriller i d'acció basada en fets reals en el context de la batalla de Mossul (2016-2017).

## Referències

* ↑ Wiseman, Andreas; Wiseman, Andreas. «Joe & Anthony Russo’s AGBO, Condé Nast & Endeavor Team On ISIS Thriller ‘Mosul' From Matthew Michael Carnahan — AFM» (en anglès), 30-10-2018. [Consulta: 28 novembre 2020].
# Tessel·la

* No s'ha de confondre amb Tessel·lació.
La tessel·la és una peça petita de marbre, terra cuita, vidre, etc., amb què es fa un mosaic.
La paraula tessel·la ve del llatí tessellae, que alhora prové del grec τεσσερες, i que significa quatre.
En l'antic món grec fou des de molt aviat (finals del segle v aC) molt freqüent l'elaboració de paviment compost per còdols de riu (pedretes erosionades de les vores dels rius) de diferents mides i colors. Amb aquests còdols es feien dibuixos senzills de motius geomètrics. A finals del segle iii aC, les tessel·les van anar substituint els còdols policroms.
Les tessel·les són peces de forma cuboide, fetes de diverses roques, com la calcària, el marbre o d'altres materials de vidre o ceràmica, molt curosament elaborades i de diverses mides i formats. Els antics romans ja construïen els mosaics amb aquestes petites peces, d'aquí que també els anomenessin opus tessellatum, tot i que aquesta denominació correspon només a una de les variades modalitats de paviments decorats amb tessel·les que havien desenvolupat.
Els tallers de mosaistes dels antics romans estaven compostos per diversos professionals que treballaven en equip: l'operari més destacat era el musivarius, que col·locava les tessel·les sobre una superfície prèviament preparada amb una mà de morter hidràulic anomenada signinum, distribuint-ne els colors i les formes segons el motiu a representar que havia traslladat al paviment el pictor tesselarius, i que prèviament havia dissenyat el pictor imaginarius que era considerat l'artista.

## Referències

* ↑ «Tessel·la». Cercaterm. TERMCAT, Centre de Terminologia.
# Rudolf Kotormány

Rudolf Kotormány (23 de gener de 1911 - 2 d'agost de 1983) fou un futbolista romanès. Va formar part de l'equip romanès a la Copa del Món de 1934.
# Rellotge del paó

El rellotge del paó és un gran autòmat amb tres ocells mecànics de mida real. És l'únic autòmat mecànic gran del segle XVIII al món que s'ha conservat sense canvis i en condicions de funcionament. El rellotge està decorat amb rèpliques en moviment elaborades a mà de plantes i animals, inclòs un gran paó daurat, d'on deriva el seu nom.

## Història

Va ser fabricat per l'empresari James Cox a la segona meitat del segle XVIII i va ser adquirit per Caterina la Gran el 1781, per influència de Grigory Potemkin, amb qui s'havia casat la tsarina en matrimoni morganàtic. Per raó de la seva aparença magnífica i dels moviments mecànics complexos que inclouen l'acompanyament musical, el rellotge de paó va servir principalment com a símbol d'estatus. Avui és una peça d'exposició destacada a les col·leccions del Museu de l'Ermitage de Sant Petersburg. El rellotge també es mostra diàriament al canal de televisió rus Russia-K.

## Galeria

* Vista lateral amb tots els ocells
* Vista de prop del mussol i el gall.
* Vista detallada del paó
* Esquirol amb gla
* El rellotge del paó en moviment

## Referències

* ↑ «Such Sweet Thunder» (en alemany). documenta 14. [Consulta: 23 novembre 2023].
* ↑ Osin, Ergil. «Юрий Пятницкий. «Золотой павлин» Екатерины Великой» (en rus). Культура. [Consulta: 23 novembre 2023].
* ↑ жизнь, Редакция журнала Наука и. «Часы «Павлин» и другие диковины» (en rus). [Consulta: 5 febrer 2022].

## Bibliografia

* Yuna Zek, Antonina Balina, Mikhail Guryev, Yuri Semionov: The Peacock Clock : fotos, història i descripció del Peacock Clock a hermitagemuseum.org (lloc web del Museu Hermitage, versió arxivada)

## Enllaços externs

* Rellotge del paó a YouTube
# Punta dels Vedats

La Punta dels Vedats és una muntanya de 526 metres que es troba al municipi de la Granadella, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Musaranya de MacArthur

La musaranya de MacArthur (Crocidura macarthuri) és una espècie de mamífer de la família de les musaranyes (Soricidae). Viu a Kenya i Somàlia. Aquest tàxon probablement fou anomenat en honor de l'entomòleg C. G. MacArthur.

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). The Johns Hopkins University Press, 2009. ISBN 978-0801893049.

## Enllaços externs

* Fordham et al. (2006). Crocidura macarthuri. Llista Vermella de la UICN, Unió Internacional per a la Conservació de la Natura, 2006. Consultat el 18 desembre 2007 (en anglès).
* ↑ Beolens, Watkins i Grayson, 2009, p. 253.
# Ocean City (Nova Jersey)

Ocean City és una població dels Estats Units a l'estat de Nova Jersey. Segons el cens del 2006 tenia 15.124 habitants.

## Demografia

Segons el cens del 2000, Ocean City tenia 15.378 habitants, 7.464 habitatges, i 4.008 famílies. La densitat de població era de 858 habitants/km².
Dels 7.464 habitatges en un 16,9% hi vivien nens de menys de 18 anys, en un 41,9% hi vivien parelles casades, en un 9,2% dones solteres, i en un 46,3% no eren unitats familiars. En el 40,4% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,71.
Per edats la població es repartia de la següent manera: un 16,4% tenia menys de 18 anys, un 5,6% entre 18 i 24, un 23,8% entre 25 i 44, un 28,3% de 45 a 60 i un 25,9% 65 anys o més.
L'edat mediana era de 48 anys. Per cada 100 dones de 18 o més anys hi havia 82,8 homes.
La renda mediana per habitatge era de 44.158 $ i la renda mediana per família de 61.731 $. Els homes tenien una renda mediana de 42.224 $ mentre que les dones 31.282 $. La renda per capita de la població era de 33.217 $. Aproximadament el 4,3% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ocean City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ocean City». American Fact Finder. Oficina del Cens dels Estats Units, 12-01-2010.
# Murphysboro

Murphysboro és una població dels Estats Units a l'estat d'Illinois. Segons el cens del 2000 tenia 13.295 habitants.

## Demografia

Segons el cens del 2000, Murphysboro tenia 13.295 habitants, 3.704 habitatges, i 2.129 famílies. La densitat de població era de 1.062,8 habitants/km².
Dels 3.704 habitatges en un 26,4% hi vivien nens de menys de 18 anys, en un 39,8% hi vivien parelles casades, en un 14,1% dones solteres, i en un 42,5% no eren unitats familiars. En el 37,1% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,91.
Per edats la població es repartia de la següent manera: un 14,7% tenia menys de 18 anys, un 40,6% entre 18 i 24, un 18,5% entre 25 i 44, un 13,8% de 45 a 60 i un 12,5% 65 anys o més.
L'edat mediana era de 23 anys. Per cada 100 dones de 18 o més anys hi havia 103,5 homes.
La renda mediana per habitatge era de 25.551 $ i la renda mediana per família de 34.987 $. Els homes tenien una renda mediana de 28.216 $ mentre que les dones 20.011 $. La renda per capita de la població era de 13.527 $. Aproximadament el 15,8% de les famílies i el 21,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Murphysboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Murphysboro». American Fact Finder. Oficina del Cens dels Estats Units, 12-01-2010.
# The Kiss Before the Mirror

The Kiss Before the Mirror és una pel·lícula de misteri estatunidenca de 1933, adaptada de l'obra de 1932 de Ladislas Fodor, dirigida per James Whale i protagonitzada per Nancy Carroll, Frank Morgan, Paul Lukas i Gloria Stuart.

## Argument

Quan un famós metge mata la seva dona adúltera, és defensat pel seu millor amic, un advocat que sospita que la seva pròpia dona està tenint una aventura.

## Repartiment

* Nancy Carroll com Maria Held
* Frank Morgan com Dr. Paul Held
* Paul Lukas com Dr. Walter Bernsdorf
* Gloria Stuart com Lucy Bernsdorf
* Jean Dixon com Hilda
* Donald Cook com l'amant de la Maria
* Charley Grapewin com Schultz
* Walter Pidgeon com l'amant de la Lucy
* Wallis Clark com fiscal
* May Boley com home a la sala del tribunal
* Christian Rub com home

## Remake

La pel·lícula va ser refeta per Whale cinc anys més tard com Dones sospitoses, protagonitzada per Warren William i Gail Patrick.

## Referències

* ↑ «The Kiss Before the Mirror». AFI Catalog of Feature Films. Los Angeles, California: American Film Institute. Arxivat de l'original el July 3, 2020.
# Subsolà

Segons la mitologia romana, Subsolà va ser el nom llatí del vent de l'est, identificat amb el grec Euros. Poc usual, sembla una traducció del nom d'Afeliotes amb què també se'l coneix.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 199. ISBN 8429741461.
# Rostrenen

Rostrenen (en bretó Rostrenenn) és un municipi francès, situat a la regió de Bretanya, al departament de Costes del Nord. L'any 1999 tenia 3.616 habitants. El 13 de setembre de 2004 el consell municipal va aprovar la carta Ya d'ar brezhoneg. A l'inici del curs 2007 el 34,1% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 217 | 243 | 199 | 187 | 152 | 171 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Ange Herviou | PCF |
| 2008- | Jean Paul Le Boëdec | Divers droite |

## Personatges il·lustres

* Jean Le Fustec, periodista i druida.
* Françoise Morvan, escriptor
* Philomène Cadoret, escriptora, am el pseudònim de Koulmig Arvor

## Referències

* ↑ (francès) Ofis ar Brezhoneg: Enseignement bilingue
# Rebeca Cotano de Juan

Rebeca Cotano de Juan (València, 20 de febrer de 1995) és una jugadora de bàsquet valenciana.
Aler pivot, es formà a les categories de formació del Ros Casares i posteriorment al Segle XXI, amb el qual debutà a la Lliga femenina 2. Formà part del València Basket Club des de la seva creació el 2013 i aconseguí els ascensos de Primera Nacional a Lliga femenina 2 (2016) i Lliga femenina (2018), on debutà la temporada 2018-19. També disputà l'EuroCup Women i es convertí en la jugadora amb més partits disputats amb el club taronja (139) i la segona màxima anotadora històrica (996). La temporada 2020-21 fitxà pel GDKO Ibaizabal i la següent pel Club Baloncesto Jairis de la Lliga Challenge. Amb el club murcià guanyà la fase final d'ascens a la Primera Divisió (2021-22). L'estiu de 2023 fitxà pel Club Joventut Badalona i aconseguí l'ascens a la Lliga femenina al final de la temporada 2023-24.
Entre d'altres reconeixements, la seva samarreta amb el dorsal número 12 està exposada al Museu de l'Alqueria de Bàsket, com a reconeixement per la seva trajectoria a l'equip valencià.

## Referències

* ↑ Villena, Juan Carlos. «Rebeca Cotano, la pionera taronja que quiere ser policía nacional» (en castellà). Las Provincias, 02-05-2022. [Consulta: 9 juliol 2024].
* ↑ «Rebeca Cotano: “Nunca hubiera dicho que iba a llegar hasta aquí”» (en castellà). Plaza Deportiva, 13-11-2019. [Consulta: 9 juliol 2024].
* ↑ «Se despide la histórica Rebeca Cotano» (en castellà). Levante. El Mercantil Valenciano, 22-05-2020. [Consulta: 9 juliol 2024].
* ↑ M. G, Tallón. «Rebeca Cotano, del Jairis, apunta con España a la Copa del Mundo y al Europeo de 3x3» (en castellà). Murcia Plaza, 19-05-2022. [Consulta: 10 juliol 2024].
* ↑ Ballesteros, Xavi. «La Penya renova Cotano i suma Ramette (Cadí La Seu)». L'Esportiu, 28-06-2024. [Consulta: 10 juliol 2024].
* ↑ «Rebeca Cotano ya tiene su camiseta en el Museo de L'Alqueria» (en castellà). Super Deporte, 24-07-2020. [Consulta: 10 juliol 2024].

## Enllaços externs

* Fitxa de Rebeca Cotano de Juan - Competiciones FEB
* Fitxa de Rebeca Cotano de Juan - Verd-i-negres